Diari Oficial de la Generalitat Valenciana


Sumari del DOGV 2041, del 08-06-1993 (1993/828243)

DECRET 70/1993, de 31 de maig, del Govern Valencià, pel qual modifica la composició de la Comissió Interdepartamental de Consum de la Generalitat Valenciana.
-------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1993/05/31/70/dof/vci/html**

### Dades del document

Número de DOGV
:   2041

Data del DOGV
:   08-06-1993

Secció del DOGV
:   DISPOSICIONS GENERALS

Número del document
:   1993/828243


Data del document
:   31-05-1993

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

Decret 70/1993, de 31 de maig, del Govern Valencià, pel qual modifica la composició de la Comissió Interdepartamental de Consum de la Generalitat Valenciana.  
El Decret 131/1989, de 16 d'agost, del Govern Valencià, regula la Comissió Interdepartamental de Consum de la Generalitat Valenciana, i estableix que en formaran part representants, amb rang de director general, de la Presidència de la Generalitat Valenciana i de determinades conselleries.  
La creació de la Conselleria de Medi Ambient, per la seua estreta relació amb els temes que afecten els consumidors, posa de manifest la necessitat d'ampliar l'actual composició d'aquesta comissió.  
Així mateix, amb aquesta modificació es pretén agilitar els tràmits per a la designació dels representats i facilitar el seu nomenament de manera automàtica.  
Amb aquesta finalitat, a proposta del conseller de Sanitat i Consum i amb la deliberació prèvia del Govern Valencià, en la reunió del dia 31 de maig de 1993,  
DECRETE  
Article únic  
Modificar l'article 3 del Decret 131/1989, de 16 d'agost, del Govern Valencià, pel qual regula la Comissió Interdepartamental de Consum de la Generalitat Valenciana, que queda redactat de la forma següent:  
«1. La comissió estarà composta pels membres següents:  
President/a: el/la Conseller/a de Sanitat i Consum.  
Vice-president/a: el/la Director/a General de Consum.  
Vocals:  
- El/la Director/a General de Mitjans de Comunicació Social i Relacions Informatives, en representació de la Presidència de la Generalitat Valenciana.  
- El/la director/a General de Justícia i Interior, en representació de la Conselleria d'Administració Pública.  
- El/la Director/a General d'Ordenació i Innovació Educativa, en representació de la Conselleria de Cultura, Educació i Ciència.  
- El/la Director/a General d'Innovació i Promoció Agrària, en representació de la Conselleria d'Agricultura i Pesca.  
- El/la Director/a General de Comerç, en representació de la Conselleria d?Indústria, Comerç i Turisme.  
- El/la directora/a General d'Arquitectura i Habitatge, en representació de la Conselleria d'Obres Públiques, Urbanisme i Transports.  
- El/la directora/a General de Salut Pública, en representació de la Conselleria de Sanitat i Consum.  
- - El/la Director/a General de Qualitat Ambiental, en representació de la Conselleria de Medi Ambient.  
2. El/la secretari/ària de la comissió serà nomenat/da al si d'aquesta.  
3. La secretaria administrativa de la comissió serà exercida pel Gabinet de Coordinació Interdepartamental».  
DISPOSICIO FINAL  
Aquesta disposició vigirà des de l?endemà de la seua publicació en el Diari Oficial de la Generalitat Valenciana.  
València, 31 de maig de 1993.  
El President de la Generalitat Valenciana,  
JOAN LERMA I BLASCO  
El Conseller de Sanitat i Consum,  
JOAQUIN COLOMER SALA


Còpia Permalink ELI